**Atodiad AP2**

 **CAIS AM ABSENOLDEB AWDURDODEDIG**

**(I’W GWBLHAU GAN FYFYRWYR RHYNGWLADOL AR FISA HAEN 4 YN UNIG)**

*Defnyddiwch y ffurflen hon i ofyn am unrhyw egwyl o’ch rhaglen astudio yn ystod y tymor. Nid oes raid i chi wneud cais am egwyl yn ystod cyfnodau o wyliau. Darllenwch y nodiadau canllaw a ddarperir cyn cwblhau’r ffurflen.*

*Oni bai bod gennych salwch, profedigaeth deuluol neu amgylchiadau sylweddol eraill, nid yw egwyl o debygol o gael ei chaniatáu. Lle bo’n bosibl, dylid cyflwyno’r ffurflen hon cyn y cyfnod o absenoldeb y mae’r cais ar ei gyfer (e.e. egwyl i ddychwelyd adref neu deithio dramor) neu mor fuan â phosibl ar ôl yr absenoldeb (e.e. yn achos salwch byr).*

|  |  |
| --- | --- |
| **MANYLION PERSONOL** |  |
| **Enw’r myfyriwr:** | **Rhif Adnabod y Myfyriwr:** |
| **Rhaglen Astudio:** | **Lefel Astudio (e.e. 4, 5, 6 neu 7):** |
| **E-bost Y Drindod Dewi Sant:**  @student.uwtsd.ac.uk | **E-bost personol:** |
| **Rhif Ffôn Symudol:** | **Rhif Ffôn Arall (e.e. prif linell):** |

|  |
| --- |
| **DYDDIADAU Y GWNEIR Y CAIS AM ABSENOLDEB AWDURDODEDIG AR EU CYFER:** |
| **O: Hyd: CYFANSWM NIFER Y DIWRNODAU:** |

|  |
| --- |
| **RHESWM AM YR ABSENOLDEB: (Ticiwch y bocs priodol [x] )**  |
|

|  |  |
| --- | --- |
| **[ ]**  | **Salwch** Darparwch dystysgrif feddygol neu gyfwerth yn dangos dechrau a hyd y cyflwr. |
| **[ ]**  | **Profedigaeth** (marwolaeth perthynas neu ffrind agos) Cyflwynwch dystysgrif feddygol. |
| **[ ]**  | **Amgylchiadau personol niweidiol sylweddol**Cyflwynwch dystiolaeth annibynnol ategol briodol. |
| **[ ]**  | **I deithio adref/dramor**Cyflwynwch dystiolaeth annibynnol ategol briodol. |
| **[ ]**  | **Ffactorau arwyddocaol eraill**Cyflwynwch dystiolaeth annibynnol ategol briodol. |

 |
| **Defnyddiwch y lle isod i roi manylion eich cais:**(bydd y blwch hwn yn mynd yn fwy wrth ichi deipio neu gallwch atodi dalennau ychwanegol) |

|  |
| --- |
| **Tystiolaeth ddogfennol ategol annibynnol y gellir ei dilysu:**Rhestrwch a disgrifiwch y ddogfennaeth rydych wedi’i hatodi i gefnogi’ch datganiad. (Sylwer NA fydd y Brifysgol yn ceisio tystiolaeth ar eich rhan – eich cyfrifoldeb chi yw gwneud hyn). Eich cyfrifoldeb chi yw darparu cyfieithiad a gyflawnwyd gan gyfieithydd achrededig ar gyfer unrhyw ddeunydd nad yw yn y Saesneg neu’r Gymraeg.(*Peidiwch â nodi bod “xxx ar gael os oes angen” – os ydych yn rhestru tystiolaeth ddogfennol i gefnogi’r honiad hwn yna mae’n ofynnol eich bod yn ei chyflwyno neu’n rhoi dyddiad erbyn pryd y byddwch yn ei chyflwyno).*(bydd y blwch hwn yn mynd yn fwy wrth ichi deipio neu gallwch atodi dalennau ychwanegol) |

|  |
| --- |
| **TEITHIO I FFWRDD O’R CAMPWS** |
| **A yw eich absenoldeb yn cynnwys teithio tu allan i ardal eich campws?** **(Ticiwch y bocs priodol [x] )**

|  |  |
| --- | --- |
| **[ ]**  | **Nac ydy**Ewch i’r adran lofnodi |
| **[ ]**  | **Ydy**Cwblhewch Atodiad AP2a Ffurflen Teithio a Manylion Cyswllt a’i chyflwyno gyda’r ffurflen Atodiad AP2 Cais am Absenoldeb Awdurdodedig |

 |

|  |
| --- |
| **Datganiad:** Rwy’n deall mai dim ond ar ddisgresiwn y brifysgol y gall fy nghais am egwyl gael ei gymeradwyo ac os na chaiff fy nghais ei gymeradwyo y byddaf yn parhau i fynychu dosbarthiadau a bodloni holl oblygiadau fy rhaglen yn ôl yr arfer. Rwyf hefyd yn deall, os na chaiff fy nghais ei gymeradwyo ac nad wyf yn mynychu fy nosbarthiadau y gall hynny fynd yn groes i amodau fy fisa ac y byddaf yn gallu wynebu camau disgyblu fel y’i manylir ym Mholisi Presenoldeb y Brifysgol. Fy nghyfrifoldeb i yw sicrhau bod fy holl ymrwymiadau dysgu ar y rhaglen yn gyfredol, gan gynnwys asesiadau. Os bydd fy absenoldeb yn effeithio ar fy asesiadau, rwy’n cydnabod bod rhaid i unrhyw gais am amgylchiadau esgusodol gael ei ystyried trwy gais sy’n defnyddio Atodiad GA1. Byddaf yn trafod yr holl ofynion cwrs sy’n cael eu heffeithio gan yr absenoldeb hwn gyda darlithydd/wyr.**Llofnod y Myfyriwr: Dyddiad** |
|  |
| **AT DDEFNYDD Y CYFARWYDDWR RHAGLEN/TIWTOR YN UNIG**<0} | Cymeradwyo’r cais: [ ]  Heb ei gymeradwyo: [ ]   |
| Rheswm dros gymeradwyo/beidio â chymeradwyo:Llofnod y CRh/Tiwtor: Dyddiad(bydd y blwch hwn yn mynd yn fwy wrth ichi deipio neu gallwch atodi dalennau ychwanegol) |
| **AT DDEFNYDD SWYDDFA’R GYFADRAN YN UNIG** |
| Hysbyswyd y Myfyriwr drwy: E-bost: [ ]  Llythyr: [ ]  Dyddiad yr hysbysiad: |
| Darparwyd llythyr awdurdodaeth myfyriwr i deithio: Do: [ ]  Naddo: [ ]   |
| Llofnod y Gweinyddwr: Dyddiad:  |

**Nodiadau canllaw i gwblhau’r ffurflen**

O dan reoliadau Fisa a Mewnfudo’r DU os oes gennych fisa i astudio ym Mhrifysgol Cymru Y Drindod Dewi Sant, rhaid i chi fod yn bresennol ar yr eiddo at ddibenion eich astudiaethau yn ystod y tymor oni bai eich bod yn gwneud cais am, ac yn cael cymeradwyaeth, ‘absenoldeb awdurdodedig’ o’ch astudiaethau.

Mae’r wybodaeth isod yn esbonio beth y mae’n rhaid i chi ei wneud os nad ydych yn gallu mynychu’r Brifysgol yn ystod y tymor.

**Rhesymau derbyniol ar gyfer absenoldeb(au) awdurdodedig**

Mae gan y Brifysgol oblygiad o dan Drwydded Nawdd UKVI i fonitro a chadw cofnodion o bresenoldeb academaidd myfyrwyr rhyngwladol. Os oes angen gwneud cais am absenoldeb awdurdodedig rhaid cael rheswm dilys a gefnogir gan dystiolaeth ddogfennol gwiriadwy. Mae rhesymau derbyniol ar gyfer absenoldeb awdurdodedig:

* salwch;
* gorfod dychwelyd i’ch mamwlad yn annisgwyl, er enghraifft o ganlyniad i brofedigaeth bersonol agos neu salwch difrifol (teulu agos);
* gadael y DU i ymgymryd â gwaith maes;
* mynychu cynhadledd;
* cwblhau traethawd hir/traethawd ymchwil yn eich mamwlad.

Rhoddir fisâu myfyrwyr at ddiben astudio yn y DU ac mae presenoldeb yn ofyniad hanfodol i sicrhau’r canlyniad academaidd gorau posibl ar gyfer pob myfyriwr. Felly, ni ddylech ofyn am gymeradwyaeth i fod yn absennol o sesiynau addysgu yn ystod y tymor at ddibenion teithio twrist, achlysuron crefyddol neu achlysuron cymdeithasol (e.e. priodasau) tu allan i’r DU. Ni ddylai myfyrwyr sy’n gwneud y math yma o gais pan fo addysgu’n mynd rhagddo yn ystod y tymor gael eu tramgwyddo os caiff cais ei wrthod lle teimlir y gallai absenoldeb niweidio cynnydd academaidd yn arwyddocaol.

**Tystiolaeth ddogfennol**

Rhaid i bob cais gael ei gefnogi gan dystiolaeth ddogfennol annibynnol gwiriadwy, y mae’n rhaid iddi gynnwys y dyddiadau perthnasol. Nid yw’n bosibl darparu rhestr ddiffiniol o’r holl dystiolaeth ddogfennol annibynnol sy’n dderbyniol, ond mae’r canlynol yn enghreifftiau nodweddiadol o’r hyn a allai fod yn dderbyniol, gan ddibynnu ar yr union amgylchiadau unigol:

* llythyr wedi’i lofnodi a’i ddyddio oddi wrth ymarferydd meddygol, wedi’i gofrestru gyda’r Cyngor Meddygol Cyffredinol (GMC) yn cadarnhau’r salwch a’r hyd disgwyliedig – fel arfer, byddai hyn ar bapur pennawd neu debyg;
* llythyr neu gerdyn apwyntiad sy’n cadarnhau eich bod wedi mynychu deintydd, meddygfa, ysbyty neu ddigwyddiad tebyg;
* copi o Dystysgrif Marwolaeth;
* llythyr wedi’i lofnodi a’i ddyddio gan grwner, ymarferydd cyfreithiol, heddwas, swyddog llys, gweinidog crefyddol neu weithiwr proffesiynol arall – fel arfer ar bapur pennawd neu debyg;
* datganiad gan y Cyfarwyddwr Rhaglen, goruchwylydd ymchwil neu gwnselydd myfyrwyr.

**Awdurdodaeth i deithio allan o ardal eich campws**

Os yw eich absenoldeb yn ystod y tymor yn cynnwys teithio tu allan i ardal eich campws, rhaid i chi gwblhau Atodiad AP2a Ffurflen Teithio a Manylion Cyswllt a’i chyflwyno gyda’r ffurflen Atodiad AP2 Cais am Absenoldeb Awdurdodedig cyn i chi ymadael.

Os byddwch yn teithio tu allan i ardal eich campws yn ystod cyfnodau o wyliau fe ddylech hysbysu’r Brifysgol o’ch amserlen. Yn debyg, ar ddiwedd eich astudiaethau eich cyfrifoldeb chi yw hysbysu’r Brifysgol o’ch bwriad i adael y DU. Yn y naill achos neu’r llall, dylech gwblhau a chyflwyno Atodiad AP2a cyn i chi ymadael ond nid oes raid i chi gwblhau’r ffurflen Atodiad AP2 Cais am Absenoldeb Awdurdodedig.

Os caiff absenoldeb awdurdodedig ei gymeradwyo ei fod yn cynnwys teithio tu allan i’r DU, bydd y brifysgol yn rhoi llythyr i chi y dylech ei gario yn eich bagiau llaw wrth adael a dychwelyd i’r DU. Gellir dangos hwn i Swyddog(ion) Mewnfudo pe baent yn gofyn am dystiolaeth eich bod yn astudio ar raglen academaidd a bod gennych ganiatâd i deithio tu allan i’r DU.

**Pryd i wneud cais am absenoldeb awdurdodedig**

Ar gyfer absenoldeb awdurdodedig, dylid cyflwyno’r ffurflen *cyn* y cyfnod o absenoldeb y mae’r cais ar ei gyfer (e.e. gadael i ddychwelyd adref neu deithio dramor). I gael awdurdodaeth i deithio i ffwrdd o’ch campws yn ystod y tymor, mae’n rhaid i chi ofyn am ganiatâd gan y Brifysgol *cyn* i chi ymadael. Rhaid i chi hefyd wneud cais ymlaen llaw am absenoldeb awdurdodedig i adael y Brifysgol ar ddiwedd y Tymor, unwaith y bydd yr holl ofynion addysgu ac arholi wedi’u cwblhau, OS bydd hyn cyn y dyddiad gorffen sydd ar eich fisa.

Os nad oeddech yn gallu rhagweld eich absenoldeb, er enghraifft oherwydd salwch neu ddamwain, dylech ddilyn y weithdrefn a nodwyd yn eich Llawlyfr Rhaglen Astudio; yn ddelfrydol dylech chi (neu, mewn argyfwng, ffrind) gysylltu â’ch Tiwtor neu Swyddfa Gyfadran dros y ffôn neu mewn e-bost i’w hysbysu y byddwch yn absennol cyn i’r sesiwn/sesiynau ddigwydd. Dylech gyflwyno’r ffurflen absenoldeb awdurdodedig a’r dystiolaeth ategol ar eich diwrnod cyntaf nôl mewn gwersi.

**Hyd yr absenoldeb**

Dylech ddefnyddio’r ffurflen hon i ofyn am ganiatâd ysgrifenedig ar gyfer cyfnodau byr o absenoldeb yn ystod y tymor (dim mwy nag un neu ddwy wythnos fel arfer), er enghraifft os byddwch yn sâl neu’n dychwelyd gartref oherwydd profedigaeth. Mae cyfnodau hirach o absenoldeb yn ystod y tymor yn galw am ganllawiau manylach, ac mewn rhai achosion efallai bydd angen ymyrryd ar (gohirio) eich astudiaethau i’r tymor neu semester nesaf a diwygio eich fisa. Yn y cyfryw achosion mae’n ofynnol eich bod yn gwneud apwyntiad i drafod y mater gyda’ch Cyfarwyddwr Rhaglen (neu Swyddfa Prifysgol dynodedig) yn y lle cyntaf.

**Beichiogrwydd**

Dylai myfyrwyr gyfeirio at Atodiad SQ3 y Llawlyfr Ansawdd Academaidd (ar gael yn <https://www.uwtsd.ac.uk/cy/swyddfaacademaidd/atodiadau-a-ffurflenni/>). Yn benodol, rhaid i fyfyrwyr Rhyngwladol sydd â noddwyr ariannol gysylltu â’u noddwyr a chytuno ar gynllun gweithredu (fel gohirio astudiaethau/pryd i ddychwelyd i astudio ayb). Efallai y byddai’n well gan y myfyrwyr rhyngwladol hynny nad oes ganddynt hawl i unrhyw fudd-daliadau mamolaeth yn y DU ddychwelyd adref yn ystod eu beichiogrwydd. Dylid cofio na fydd y rhan fwyaf o gwmnïau hedfan gludo teithwyr sy’n fwy na 7 mis beichiog, a dylid ystyried hyn wrth gynllunio camau gweithredu.

**Arall**

Nid yw cael absenoldeb awdurdodedig yn eich eithrio rhag gorfod gwneud cais am amgylchiadau esgusodol sy’n ymwneud â chyflwyno asesiad, lle bo’n briodol.

**CYFLWYNWCH Y FFURFLEN HON I GYFARWYDDWR Y RHAGLEN NEU DIWTOR DYNODEDIG.** **MAE’R MANYLION CYSWLLT AR GAEL YN EICH LLAWLYFR RHAGLEN ASTUDIO.**